open-index/open-wikipedia-markdown huggingface dataset:
Literárny dokument

**Literárny dokument** je pamiatka, ktoré buď nesie literárny záznam - čiže nielen samotný text, ale aj jeho hlasové a iné vyjadrenie – audiovizuálna interpretácia, alebo pamiatka, ktorá sa vzťahuje na literatúru – na jej vznik, zverejňovanie a pôsobenie.

Pod pojmom literárne dokumenty rozumieme pamiatky, ktoré existujú v podobách záznamov - fixovania a interpretovania obsahov. Delíme ich na:

* písomnosti - fixované texty, manuskripty (rukopisy a typografiky), tlač.

* audiovizuálne - videofonické skriptúry (zvukopisné - fóniky (magnetopásky a gramoplatne) a pohybovoobrazné - filmy (kinetiky a ekraniky))

V múzeách majú mať tieto dokumenty využitie ako predmety. Potvrdzujú to špeciálne múzeá písma, knihy a tlače, ako aj literárne múzeá, ktoré sledujú estetické zretele obsahu a procesy zrodu a prenikania hodnôt v spoločenskom zaradení.

## Zdroje

* CHOVAN, J. (a Kováč, M. A.): Sieť a združovanie slovenských literárnych múzeí a pamätných izieb. In: Literárnomúzejný letopis 1974. Martin 1975.
* KOVÁČ, M. A.: Úvod do literárnej muzeológie. Martin 1982, 200 s.

Kategória:Literatúra
Šéf

**Šéf** (z  < ľud. lat. **capum* < ) je (často neformálne alebo publicistické) označenie zodpovedného vedúceho pracovníka, najvyššieho predstaviteľa (riaditeľa, predsedu, prezidenta, prednostu, náčelníka, veliteľa ap.) určitého orgánu verejnej správy, inštitúcie, politickej strany, obchodnej spoločnosti alebo inej organizácie resp. jej organizačnej zložky (úseku, sekcie, oddelenia ap.), príp. odvetvia alebo oblasti.

Príkladmi publicistického použitia výrazu sú *šéf diplomacie* (minister zahraničných vecí), *šéf vládneho kabinetu*, *šéf kabinetu* alebo *šéf vlády* (predseda vlády), *šéf generálneho štábu ozbrojených síl* (náčelník generálneho štábu ozbrojených síl) atď. Slovo sa uplatnilo nielen v množstve slovných spojení, ale tiež slová vytvorené (pozri tvorenie slov) kompozíciou (skladaním), akými sú šéfredaktor či šéfkuchár.

Hovorovo sa šéfom označuje akýkoľvek nadriadený alebo predstavený.

## Referencie

## Použitá literatúra
* 
* 
* 
* 
* 
* 

## Pozri aj
* manažment (činnosť)
* vedenie ľudí

Kategória:Manažment
Kategória:Povolania
Nemci vo Francúzsku

náhľad|Alsasko-lotrinské dialekty.
Podľa francúzskeho sčítania obyvateľstva v roku 2011 v krajine žilo vyše 437 tisíc nemeckých imigrantov. 

Okrem toho sa nemeckými nárečiami rozpráva v Alsasku (departement Haut-Rhin a Bas-Rhin) a Lotrinsku (severovýchodná časť departementu Moselle). V oboch oblastiach sa jedná o pôvodné autochtónne obyvateľstvo, ktoré bolo až na obdobie v rokoch (1871-1918), kedy bolo obsadené Nemeckým cisárstvom, súčasťou Francúzska.  

Ide o vyše 1,06 milióna nemecky hovoriacich (38 % obyvateľov všetkých troch departementov) -  z toho každodenne jazyk využíva 750 tisíc obyvateľov a 310 tisíc ho používa príležitostne). Jedná sa o hornoalemanské, dolnoalemanské a franské nárečia nemčiny. Nadregionálny jazyk sa nevytvoril, ľudia rozprávajú dialektami, ktoré sú niekedy natoľko odlišné, že ich vzájomná zrozumiteľnosť je obmedzená. Jedná sa o jazyk plný archaizmov a výpožičiek z francúzštiny.  Silné regionálne povedomie bolo spôsobené aj tým, že v minulosti sa francúzska vrchnosť vyhýbala zavedeniu spisovnej nemčiny ako regionálneho jazyka. Zato ale, pripúšťala používanie nárečí. Vplyvom politických zmien, najmä po zjednotení Nemecka, došlo k istému oživeniu, a nemčina sa začala v regióne vyučovať na školách ako cudzí jazyk (učí sa ho takmer 98 % detí).

## Referencie


Kategória:Etniká, národy a národnosti vo Francúzsku
Francúzsko
Fedor Kállay (kníhtlačiar)

**Fedor Kállay** (* 16. november 1884, Liptovský Svätý Mikuláš† 1918, Ruská SFSR, dnes Rusko) bol slovenský kníhtlačiar, činiteľ slovenského kultúrneho života v Budapešti na počiatku 20. storočia, účastník prvej svetovej vojny a prvého československého odboja.

## Život
Narodil sa v evanjelickej a národoveckej rodine právnika a kultúrneho organizátora Adolfa Kállaya (* 1848† 1919) a jeho manželky Žofie Kállay, rod. Lang. Mal štyroch súrodencov: právnika Adolfa (* 1878† 1901), stavebného inžiniera Vojtecha (* 1880† 1937), právnika Jozefa (* 1881† 1939), a pedagogičku Želmíru (* 1890† 1967), ktorá získala doktorát z pedagogiky a zosobášila sa s Jozefom Holúbkom.

Ľudovú školu navštevoval v rodisku (18911897), následne študoval na gymnáziu v Prešove (18971905). V rokoch 19051908 pôsobil ako úradník, v rokoch 19081914 ako správca Budapeštianskeho nakladateľského spolku, ktorý vznikol v roku 1906 z iniciatívy viacerých slovenských intelektuálov Jána Rumanna, Ľudovíta Medveckého, Matej Metoda Bellu, Jána Alojza Wagnera a najmä Milana Hodžu. Spolok v roku 1908 zriadil modernú kníhtlačiareň, ktorej správu Kállay prevzal od Juraja Nováka.

Zároveň sa angažoval v Slovenskom spolku v Budapešti. V prvej svetovej vojne bojoval na východnom fronte. Zahynul v roku 1918, počas bojov v Rusku (pozri ruská občianska vojna), zrejme ako príslušník československých légií v Rusku vzhľadom na jeho politickú orientáciu.

## Referencie

## Odporúčaná literatúra
* 
* 

Kategória:Narodenia 16. novembra
Kategória:Narodenia v 1884
Kategória:Úmrtia v 1918
Kategória:Slovenskí vydavatelia
Kategória:Slovenskí úradníci
Kategória:Kníhtlačiari
Kategória:Osobnosti z Liptovského Mikuláša
Okružná ulica (Čadca)

**Okružná ulica** je ulica v Čadci v mestskej časti U Hluška, ktorá tvorí jedno z dvoch napojení sídliska Kýčerka na cestnú sieť (cestu II/487) a zároveň ho ohraničuje na západe a juhu. Jej celková dĺžka je 4,2 km.

## Významné budovy
* Na adrese 2853/2A sa nachádza obchod Lidl.
* Na adrese 693/2B sa nachádza Stredná odborná škola technická.
* Na adrese 114/6 sa nachádza obchod COOP Jednota.
* Na adrese Okružná 7 sa nachádza Pošta 022 04 a obchod Koruna.
* Na adrese 236/65 sa nachádza relaxačné a posilňovacie centrum.

## Referencie

Kategória:Ulice v Čadci
Fedor Kállay

**Fedor Kállay** môže byť:
* slovenský kníhtlačiar, funkcionár Budapeštianskeho nakladateľského spolku a Slovenského spolku v Budapešti (18841918), pozri Fedor Kállay (kníhtlačiar)
* slovenský mechatronik, informatik, strojársky odborník a univerzitný pedagóg (* 1945), pozri Fedor Kállay (informatik)

## Referencie

Kállay, Fedor
FK Riteriai

**FK Riteriai** je litovský futbalový klub pochádzajúci zo mesta Vilnius.

Bol oficiálne založený v roku 2005 ako *Trakai*. Momentálne (marec 2023) je účastníkom najvyššej domácej súťaže s názvom A lyga. Domáce zápasy hráva na štadióne LFF stadionas, ktorý má kapacitu 5 000 miest. Hlavnými farbami klubu sú žltá a modrá.

## Bývalé názvy klubu
*2005 – Trakai
*2019 – Riteriai

## Úspechy
### Domáce
**[[A lyga]]*
**2. miesto (2): 2015, 2016

**[[Litovský pohár]]*
**Finalista (1): 2015/16
**[[Litovský superpohár]]*
**Finalista (2): 2016, 2017

## Sezóny

## Slávni hráči
*  Tomas Švedkauskas (2018–2019)
*  Dinijar Rinatovič Biľaletdinov (2017–2018)

## Bývalí tréneri
*  Edgaras Jankauskas (2014)
*  Virmantas Lemežis (2014)
*  Valdas Urbonas (2015 – 2016)
*  Albert Ribak (2016)
*  Serhij Kovaljec (2016 – 2017)
*  Oleg Vasiljenko (2017 – 2018)
*  Virmantas Lemežis (2018)
*  José Antonio Vicuna (2018)
*  Albert Ribak (2018)
*  Aurelijus Skarbalius (2018 – 2019)
*  Albert Ribak (2019)
*  Mindaugas Čepas (2020)
*  Tommi Pikkarainen (2020)
*  Miguel Moreira (2021)
*  Glenn Ståhl (2022)
*  Pablo Villar (2022–2023)
*  Vladimir Janković (2023)
*  Gintautas Vaičiūnas (2025)

## Referencie

## Externé odkazy
* Oficiálna stránka klubu
* Oficiálna stránka toplyga.lt

Kategória:Litovské futbalové kluby
Kategória:Futbalové kluby založené v 2005
Kategória:Šport vo Vilniuse
Malacká cesta (Pezinok)

[náhľad|Malacká cesta pri odbočke ku [Schaubmarov mlyn|Schaubmarovmu mlynu v lete 2017]]
**Malacká cesta** je ulica v Pezinku v historickej mestskej časti Cajla, ktorá leží na ceste II. triedy číslo 503. Je pomenovaná podľa svojho smeru do Malaciek. Pri mieste pôvodného kostola svätého Jozefa zaniknutej osady Sumberg (Zumberg), ktorého ruiny sa nachádzajú pod vozovkou ulice, sa nachádza socha Krista Kráľa a kúsok ďalej, pred psychiatrickou nemocnicou, sa nachádza drobná náboženská stavba Božia muka.

Na čísle 63 sa nachádza Psychiatrická nemocnica Philippa Pinela a na súpisných číslach 4423 až 4425 sa nachádzajú ruiny bývalých budov psychiatrickej nemocnice, ktoré boli pôvodne železitými kúpeľmi.

Na čísle 65 sa v minulosti nachádzala Pálffyovská papiereň, ktorej jedinou zachovanou budovou je sušiareň. Dnes na mieste jej hlavnej budovy stojí Fabiánov mlyn.

Neďaleko rekreačnej oblasti Stupy sa nachádza starý kameňolom (nazývaný aj Paddock), ktorý sa v dnešnej dobe využíva na pretekárske podujatia a driftovanie.

## Referencie

Kategória:Ulice v Pezinku
TV Liptov

**TV Liptov** je regionálna televízna stanica pre región Liptov. Sídli v Liptovskom Mikuláši. Zaoberá sa regionálnym obsahom, ktorý tvorí predovšetkým spravodajstvom z Liptovského Mikuláša. Vysiela v pravidelných dvojhodinových úsekoch.

TV Liptov vysiela pomocou DVB-T (terestriálne vysielanie) na vysielači Háj-Nicovô. Televízia je šírená aj prostredníctvom platforiem Imafex, Magio TV a Orange Slovensko.

## Externé odkazy
* Oficiálna stránka

Kategória:Regionálne televízne stanice na Slovensku
Kategória:Liptovský Mikuláš
More jasu

náhľad| Poloha Mora jasu

**More jasu** (do roku 1991: **more Jasu**; po latinsky *Mare Serenitatis*) je mesačné more kruhovitého tvaru rozkladajúce sa na privrátenej strane Mesiaca, východne od *Mare Imbrium* (Mora dažďov) a severozápadne od *Mare Tranquillitatis* (Mora pokoja). Má rozlohu cca. 303 000 km².  V jeho východnej časti sú rozľahlé systémy morských chrbtov, na severovýchodnom okraji pri hraniciach s *Lacus Somniorum* (Jazerom snov) leží veľký kráter Posidonius. Vnútri mora ležia napr. krátery Bessel, Linné, Sarabhai, Deseilligny, Borel, Finsch alebo Bobillier. Najväčší z nich je Bessel s priemerom 16 km.

## Expedície
* V roku 1972 pristál v údolí Taurus-Littrow lunárny modul Challenger americkej misie Apollo 17 s astronautmi Eugenom A. Cernanom a Harrisonom Schmittom.
* Vo východnej časti Mora jasu pristála 15. januára 1973 sovietska sonda Luna 21 (v krátera Le Monnier), ktorá tu vyložila mesačné pojazdné laboratórium Lunochod 2. Ten prešiel po povrchu celkovo 37 km.
*Kozmická sonda izraelskej spoločnosti SpaceIL Be-rešit mala naplánované pristátie v Mori jasu, ale pre poruchu v pristávacej sekvencii 11. apríla 2019 narazila na povrch.

náhľad|Poloha Mare Serenitatis a ostatných morí

## More jasu v kultúre
* *Mare Serenitatis* je spomenuté vo vedeckej poviedke „Hliadka“ (anglicky *The Sentinel*) britského spisovateľa Arthura C. Clarka.
* *Mare Serenitatis* je miestom, kde stálo Mesačné kráľovstvo v modernom anime Sailor Moon, ktorého kráľovnou bola Serenity.

náhľad|Mare Serenitatis

## Referencie

* 

## Literatúra
* 

## Pozri aj
* Zoznam mesačných morí 

## Externé odkazy

* Mare Serenitatis, Gazetteer of Planetary Nomenclature, IAU, USGS, NASA  
* Mare Serenitatis , NASA.gov 

 
Kategória:Moria na Mesiaci
Kategória:Privrátená strana Mesiaca
Sósitheos z Atén

**Sósitheos** (*Sósitheos*) bol grécky sochár v 4. storočí pred Kr.
 
Sósitheos, sochár z Atén, tvoril zrejme v posledných desaťročiach 4. storočia pred Kr. Od starovekých autorov o ňom nemáme správy. V Aténach sa však zachoval jeho menom signovaný mramorový podstavec, ktorý bol podľa nápisu, datovaného do roku 315 pred Kr., základňou bronzovej sochy Démétria z Faléru
 
Démétrios, syn Fanostrata z dému *Faléron*, bol aténsky filozof, rečník a politik, ktorého macedónsky kráľ Kasandros v roku 317 pred Kr. dosadil do funkcie správcu Atén. Diogenes Laertios uvádza, že Démetrios bol počas svojho desaťročného pôsobenia poctený 360 bronzovými sochami. Keď sa potom Démétrios I., macedónsky panovník z dynastie Antigonovcov, zmocnil Atén, utiekol do Boiótie (na rozkaz macedónskeho panovníka sochy Démétria, okrem jednej na Akropole, zničili).
 
## Referencie a bibliografia

 
Kategória:Sochári starovekého Grécka
Kazimierz Funk

**Kazimierz Funk** (* 23. február 1884, Varšava, Poľsko† 19. január 1967, Albany, New York, USA) bol poľsko-americký biochemik. 

V roku 1912 objavil vitamín B1. Je to prvý objavený vitamín a je preto nazývaný „objaviteľ vitamínov“.

## Referencie


## Literatúra
* Harow, Benjamin *CASIMIR FUNK-Pioneer in Vitamins and Hormones* . Dodd, Mead & amp; Company, New York, N.Y., 1955. 209 s.

## Iné projekty

## Externé odkazy
* Biography
* Biography at faqs.org/nutrition - Internet FAQ Archives
* Review of Harow 's biography at pubmedcentral 
* Biography at FAQs, nutrition

## Zdroj

Kategória:Poľskí chemici
Kategória:Biochemici USA
Jezuitský štát

**Jezuitský štát** je metaforické označenie súboru jezuitských misií v oblasti dnešného Paraguaja, kde jezuitský rád (Spoločnosť Ježišova) od španielskeho kráľa získali mimoriadne privilégiá pre správu a hospodársku integráciu územia Indiánov. Tvorili ho sebestačné dedinské komunity (tzv. jezuitské redukcie, šp. *las reducciónes*), v ktorých christianizovaní Indiáni pod vedením jezuitského misionára kolektívne obhospodarovali pôdu, venovali sa remeselnej výrobe v remeselníckych dielňach a svoje prebytky predávali na trhu. Systém sa zrútil po vypovedaní jezuitov z Južnej Ameriky v roku 1767.

## Zdroje


Kategória:Dejiny Ameriky
Kategória:Spoločnosť Ježišova
Kategória:Misie
Drip-painting

[náhľad|[Jackson Pollock počas maľovania technikou drip-painting (1962)]]
**Drip-painting** (iné názvy: **drip painting**, **dripping**, **kvapkaná maľba**, **slash painting**; z  + *painting* – maľba) je špecifická technika akčnej maľby, ktorá prostredníctvom priameho kvapkania, liatia alebo striekania farby na plochu vodorovne položeného plátna vytvára chaotickú farebnú faktúru. Drip-painting zrušil funkciu klasickej obrazovej formy a klasických relačných kompozičných vzťahov.

Za predchodcu drip-paintingu sa považuje technika, ktorú použil francúzsky surrealista Max Ernst začiatkom 40. rokov 20. storočia (počas jeho tzv. amerického obdobia), pri ktorej farba vytekala na vodorovne položené plátno z nádoby zavesenej na šnúre rozhýbanej do krúživého pohybu (maľba *Mladý muž znepokojený letom neeuklidovskej muchy* z rokov 19421947). Túto techniku plne rozvinula generácia mladých amerických umelcov (abstraktných expresionistov), predovšetkým Jackson Pollock v rokoch 19461950. Pollock položil plátno na podlahu a obiehaním alebo vstupovaním naň (teda kvázi tancovaním okolo plátna) kvapkal a rozlieval farbu z plechovky pomocou štetca, paličky ap. Výsledná maľba bola výsledkom koncentrovanej energie autora v okamihu tvorby, fyzického a psychologického automatizmu pohybujúceho sa tela) a kauzality fyzikálneho procesu (zemskej príťažlivosti). Pollock odmietal, že by jeho maľba bola dielom náhody, tvrdiac, že *„so skúsenosťami je do veľkej miery možné usmerňovať pohyb farby“*.

V slovenskom výtvarnom umení sa drip-painting uplatnil len výnimočne, napr. v raných dielach Miloša Urbánska v podobe liatych a vypaľovaných lakov alebo v akcii *Upravený záhon* (1970) Viliama Jakubíka, Vladimíra Kordoša a Mariána Mudrocha, na ktorej mohol divák maľovať farbou z pripravených plechoviek.

## Referencie

## Použitá literatúra
* 
* 
* 
* 

Kategória:Výtvarné umenie
Kategória:Technika maľby
Kategória:Abstraktné umenie
Veľký Chingan

**Veľký Chingan** je pohorie na severovýchode Číny. Od severu na juh má dĺžku približne 1 200 kilometrov, pričom na severe je široké až 306 kilometrov a k juhu sa zužuje na 97 kilometrov. Oddeľuje od seba nížinu Mandžuska a Mongolskú náhornú plošinu. Z administratívneho hľadiska patrí k Číne do vnútorného Mongolska a do provincie Chej-lung-ťiang.

Zatiaľ čo západné úbočia sú pozvoľné, východné sú príkre a hojnejšie narušené prítokmi Nonu a Sungari. Pohorie je husto zalesnené, miestne rastlinstvo je zabajkalského charakteru, zmiešané vplyvy Sibíri a Mandžuska.

Z hľadiska podnebia ide o významnú a výraznú hranicu. Zatiaľ čo na východe je zrážok dostatok (viac ako 500 milimetrov ročne), na západe je oblasť suchá.

## Zdroj

Kategória:Pohoria v Číne
Radka Denemarková

**Radka Denemarková** (* 14. marec 1968, Kutná Hora) je česká spisovateľka, literárna historička, scenáristka, prekladateľka diel z nemeckej literatúry a dramaturgička.

## Biografia
Vyštudovala germanistiku a bohemistiku na Filozofickej fakulte Karlovej univerzity, v roku 1997 získala na FF UK titul PhD. za dizertačnú prácu s názvom "Sémiotická problematika dramatizací. Intersémiotický překlad na příkladech českých dramatizací 20. století (Problém intertextuality)". V roku 2007 pobývala na štipendijnom pobyte vo Wiesbadene, v roku 2008 v Berlíne, v roku 2010 v rakúskom Grazi, v roku 2011 na ostrove Usedom (súčasť *Ceny nemeckých literárnych kritikov*), roku 2014 v slovinskom Škocjane a v roku 2015 v rakúskom meste Krems an der Donau (v rámci projektu *Artist in Residence*). 

Pôsobila ako vedecká pracovníčka *Ústavu pre českú literatúru Akademie věd ČR*, neskôr ako lektorka a dramaturgička v pražskom Divadle Na zábradlí, externe vyučovala (v rokoch 2009 – 2014) autorské písanie na *Literárnej akadémii Josefa Škvoreckého*. Od roku 2004 je spisovateľkou na voľnej nohe. 

Spolupracuje s čínskym disidentom a spisovateľom Xi Zhiyuanom a nemeckým filozofom Wolframom Tschiche-om (politické vzdelávanie študentov stredných škôl v Nemecku). Každý rok vedie dielňu autorského písania pre deti z detských domovov v rámci festivalu OUT OF HOME. Je častým hosťom na medzinárodných knižných veľtrhoch a festivaloch.
Jej texty boli preložené do 22 jazykov. V roku 2017 sa stala "čestnou spisovateľkou mesta Graz" (september 2017 - august 2018).

## Dielo
* *Evald Schorm - Sám sobě nepřítelem.* Praha : Nadace Divadla Na Zábradlí, 1998.
* *A já pořád kdo to tluče.* Praha : Petrov, 2005. ISBN 80-7227-219-5
* *Peníze od Hitlera. Letní mozaika.* Brno : Host, 2006. ISBN 80-7294-185-2
* *Smrt, nebudeš se báti aneb Příběh Petra Lébla.* Brno : Host, 2008. ISBN 978-80-7294-288-6
* *Kobold. Přebytky něhy. Přebytky lidí.* [dvojromán] Brno : Host, 2011. ISBN 978-80-7294-506-1
* *Příspěvek k dějinám radosti.* Brno : Host, 2014. ISBN 978-80-7294-963-2
* *MY 2.* [Literárna predloha k rovnomennému celovečernému filmu] Praha : Nakladatelství Mladá fronta, 2014.
* *Hodiny z olova.* Brno : Host, 2018. 752 s. ISBN 978-80-7577-474-3

### Rozhovory
* MÁZDROVÁ, Kateřina: Měla jsem pocit, že nepíšu román, ale stavím katedrálu. [Rozhovor s Radkou Denemarkovou.] In: *Respekt*, roč. XXX, 2019, č. 2, s. 45 - 48.

## Referencie


Kategória:Českí spisovatelia
Kategória:Osobnosti z Kutnej Hory
Kategória:Nositelia Medaily Za zásluhy (Česko)
Hradné údolie

**Hradné údolie** je ulica v Bratislave. Nachádza sa v mestskej časti Staré Mesto a nazvaná bola podľa blízkeho Bratislavského hradu. Na čísle 17 je šesťpodlažný obytný dom, ktorý navrhol slovenský architekt Vojtech Holesch.

## Ulice v okolí
*Mudroňova ulica
*Čelakovského ulica
*Smetanova ulica

## Referencie

Kategória:Ulice v Starom Meste v Bratislave
Malý Chingan

**Malý Chingan (**čínsky pchin-jin Xiǎo Xīng'ān Lǐng, znaky 小兴安岭, rus. Малый Хинган, Malyj Chingan) je horské pásmo v severovýchodnej časti čínskej provincie Chej-lung-ťiang a susednej ruskej Amurskej a Židovskej autonómnej oblasti. Nachádza sa medzi 46°28′ – 49°21′ severnej šírky a 127°42′ – 130°14 východnej dĺžky. Najvyššou horou je Pching-ting-šan 平顶山,  

Pohorie tvorí spolu s riekou Amur časť prírodnej severnej hranice Číny. Rieka Amur pohorie prakticky pretína na dve časti. Pásmo smeruje v severozápadne-juhovýchodnom smere. Tvorí predel medzi údolím rieky Amur a údolím rieky Non.

Priemerná ročná teplota je −1 až 1 °C, najchladnejší je január (−20 až −25 °C), najteplejší je júl (medzi 20 a 21 °C). Ročný úhrn zrážok je 550 až 670 mm, vzhľadom k monzúnovému charakteru podnebia je väčšina zrážok koncentrovaná do letných mesiacov.

Ide o jedno z mála husto zalesnených pohorí Číny, ktoré sú prerastené sibírskou tajgou.

náhled|Pohorie Malý Chingan na ruskej strane rieky Amur

## Referencie


## Pozri aj
* Veľký Chingan

## Zdroj

Kategória:Pohoria v Rusku
Kategória:Pohoria v Číne
Alexandr Leonovič Kemurdžian

**Alexandr Leonovič Kemurdžian** (* 4. október 1921, Vladikavkaz – † 24. február 2003, Petrohrad) bol sovietsky konštruktér, zakladateľ vedeckej školy kozmickej dopravy, tvorca prvých planetárnych roverov, mesačných vozidiel Lunochod. Doktor technických vied (1971), profesor (1977), laureát Leninovej ceny (1973).

## Život
Kemurdžian sa narodil v roku 1921 do arménskej rodiny vo Vladikavkaze, kde sa zrovna nachádzali jeho rodičia počas občianskej vojny. Väčšinu detstva prežil v Baku. V roku 1940 začal študovať v Moskve na Baumanovej vyššej technickej škole. V roku 1942 sa prihlásil ako dobrovoľník do červenej armády. Bojoval v druhej svetovej vojne ako letec. V rokoch 1943 - 1945 sa zúčastnil viacerých bojových operácií od bitky pri Kursku po boje v Pomoransku.

V roku 1951 ukončil štúdium na Dopravnej fakulte Moskovskej štátnej technickej univerzity N. Baumana a a nastúpil na miesto vo VNII-100 (VNIITransmaš) v Leningrade.

V roku 1959 bol menovaný za vedúceho oddelenia nových princípov pohybu. Zaoberal sa tvorbou vzduchových vankúšov a vznášadiel, vrátane vojenského vznášadla známeho pod krycím označením Objekt 760.

V rokoch 1963 - 1973 viedol Kemurdžian vývoj a konštrukciu samohybného automatického podvozku autonómnych mesačných sond. Pod jeho vedením sa vytvorili základy navrhovania planetárnych sond ako robotických kozmických vozidiel (roverov) a vznikli prvé planetárne rovery na svete, pre misie Lunochod, ako aj rover pre misiu na satelit Marsu Fobos.

Účastnil sa na likvidácií havárie Černobyľskej jadrovej elektrárne. Jeho úlohou bolo zhodnotiť pracovné podmienky dopravných prostriedkov na mieste likvidácie havárie. Na základe skúseností získaných pri prácach na planétových roveroch bol v krátkom čase vytvorený diaľkovo riadený špecializovaný dopravný robot STR-1, ktorý poskytol pri likvidácii havárie značnú pomoc. Dva tieto roboty sa podieľali na odpratávaní trosiek a odstránení viac ako 90 ton rádioaktívnych materiálov.

Zomrel v roku 2003 v Petrohrade. Bol pochovaný na Smolenskskom arménskom cintoríne na ostrove Dekabristov v Petrohrade.

## Referencie

## Zdroj

Kategória:Sovietski konštruktéri
Kategória:Ruskí konštruktéri
Kategória:Osobnosti z Vladikavkazu
Kategória:Ruské osobnosti arménskeho pôvodu
Lysistratos

**Lysistratos** (*Lysistratos*) môže byť:

* aténsky veštec z prelomu 6. a 5. stor. pred Kr., pozri Lysistratos (veštec)
* veliteľ vojska v 5. stor. pred Kr., pozri Lysistratos z Korintu
* vodca aténskych kolonistov v Trákii v roku 475 pred Kr., pozri Lysistratos (kolonista)
* aténsky archón v rokoch 467/466 pred Kr., pozri Lysistratos (467/466 pred Kr.)
* grécky sochár v 4. stor. pred Kr., pozri Lysistratos zo Sikyónu
* grécky sochár v 4. stor. pred Kr., pozri Lysistratos (sochár)
* olyntský veliteľ vojska v 423 pred Kr., pozri Lysistratos z Olynthu
* aténsky štátnik v rokoch 422 až 411 pred Kr., pozri Lysistratos (politik)
* aténsky stratég v roku 411 pred Kr., pozri Lysistratos (stratég)
* aténsky archón v rokoch 369/368 pred Kr., pozri Lysistratos (369/368 pred Kr.)
* aténsky stratég v rokoch 366 až 364 pred Kr., pozri Lysistratos z Atén
* grécky dramatik v 1. storočí, pozri Lysistratos (dramatik)
Dust Bowl (rozlišovacia stránka)

**Dust Bowl** môže byť:
* piesočné búrky, pozri Dust Bowl
* hudobný album Joea Bonamassa, pozri Dust Bowl (album)
Henri Schwery

**Henri Schwery** (* 14. jún 1932, Saint-Léonard, Švajčiarsko† 7. január 2021, Saint-Léonard) bol švajčiarsky kardinál, emeritný sionský biskup.

## Životopis
Narodil sa ako najmladší z jedenástich detí. Študoval teológiu v sionskom seminári a neskôr na Pápežskej univerzite Gregoriana v Ríme. Za kňaza ho vysvätil sionský biskup 7. júla 1957. Pokračoval v štúdiu matematiky a teoretickej fyziky vo Fribourgu. Po návrate do svojej domovskej diecézy pôsobil kňaz medzi študentmi a v ozbrojených zložkách. V rokoch 1961 – 1972 vyučoval College-Institute Sion, v rokoch 1972 – 1977 bol rektorom inštitútu. V rokoch 1973 – 1976 bol moderátom diecéznej synody.

V roku 1977 ho pápež Pavol VI. menoval za biskupa diecézy Sion. Biskupskú vysviacku mu dňa 17. septembra 1977 udelil emeritný biskup diecézy Sion François-Nestor Adam. Spolusvätiteľmi boli biskup diecézy Lausanne, Ženeva a Fribourg Pierre Mamie a biskup diecézy Sankt Gallen Otmar Mäder. V rokoch 1983 – 1988 pôsobil ako predseda švajčiarskej biskupskej konferencie. Pápež Ján Pavol II. ho menoval za kardinála s titulárnym kostolom Ss. Protomartiri a Via Aurelia Antica 28. júna 1991.

V roku 1995 zo zdravotných dôvodov predčasne požiadal pápeža o uvoľnenie z úradu, čomu pápež vyhovel 1. apríla 1995. Zastupoval pápeža na viacerých udalostiach v Európe, napr. pri oslavách 750. výročia koncilu v Lyone alebo pri oslavách 900. výročia katedrály vo Valence.

## Referencie


Kategória:Švajčiarski kňazi
Kategória:Rímskokatolícki biskupi
Kategória:Švajčiarski kardináli
Kategória:Absolventi Pápežskej univerzity Gregoriany
Východný vojenský okruh

** Východný vojenský okruh ** Československej ľudovej armády  bol v období rokov  1965 až  1991 vojenským strategicko operačným zväzom pozemných zväzkov, útvarov, škôl a zariadení, umiestnených na území Slovenska, ktorého veliteľstvo sídlilo v meste Trenčín. Do funkcie prvého veliteľa bol dňom 1. septembra 1965 ustanovený generálmajor Ing. Josef Valeš. 

Východný vojenský okruh vznikol v Trenčíne na základoch 2. vojenského okruhu. Nástupcom Východného vojenského okruhu bolo od 1.1.1992 Vojenské veliteľstvo Východ.

## Velitelia Východného vojenského okruhu
Veliteľmi Východného vojenského okruhu boli chronologicky:
* 1965 1968  generálporučík Ing. Josef Valeš 
* 1968 1982  generálplukovník PhDr. Samuel Kodaj 
* 1982 1989  generálplukovník Ing. Jozef Hrebík 
* 1989 1990  generálporučík Ing. Imrich Andrejčák 
* 1990 1992  generálporučík Ing. Jozef Tuchyňa 

## Hlavné podriadené útvary
Hlavnými podriadenými útvarmi boli:
* 13. tanková divízia, veliteľstvo Topoľčany
* 14. tanková divízia, veliteľstvo Prešov

## Základná vojenská výzbroj a technika 2. az

* stredný tank T-55AM2
* stredný tank T-72M1
* bojové vozidlo pechoty BVP-1
* bojové vozidlo pechoty BVP-2
* vyslobodzovacie pásové vozidlo VPV
* samohybný výbušný odmínovač SVO
* 122 mm raketomet vz. 70
* 122 mm húfnica vz. 38
* protitankový kanón 82 mm bzk
* protilietadlový kanón 30 mm PLdvK
* protilietadlová raketa Strela-2M
* 9 mm pištoľ vz. 82
* 7,62 mm samopal vz. 58 

## Referencie


## Základný zdroj
* ŠTAIGL, Jan – MINAŘÍK, Pavel: Dislokácia a krycie čísla jednotiek, útvarov a zariadení čs. armády a vojsk ministerstva vnútra na Slovensku 1945 – 1992. Bratislava : Vojenský historický ústav, 2014, zozn. ISBN 978-80-89523-30-6

Kategória:Vojsko na Slovensku
Vachta trojlistá

**Vachta trojlistá** (*Menyanthes trifoliata*) je druh trvalej rastliny a jediný zástupca rodu **vachta** (*Menyanthes*).

## Opis
Rastie v kyslých a na živiny chudobných pôdach. Ide o svetlomilnú rastlinu rastúcu na slatiniskách, rašeliniskách a ďalších vodných biotopoch v Ázii, Európe a Severnej Amerike, až do výšky  Na území Slovenska je jej výskyt nepravidelný a vzácny, chýba hlavne v teplých oblastiach. Vytvára súvislé porasty.

Rozmnožuje sa vegetatívne aj semenami (s pomocou vtákov). Patrí medzi pionierske helofyty. Pestuje sa ako okrasná rastlina v záhradných jazierkach.

Je vysoká 15 až 30&nbsp;cm. Má sympodiálny plazivý podzemok s adventívnymi koreňmi a trojpočetnými listami 3 až 7&nbsp;cm dlhých na spoločnej stopke dlhej 5&nbsp;cm. Kvitne strapcovitým súkvetím s bielymi kvetmi dlhými 7 až 20&nbsp;cm na bezlistej stonke. Je hladká.

Ľudovo sa nazýva aj ako trojlistník horký, trojan vodný, vodná ďatelina.

## Liečivé účinky
Obsahuje triterpény s protizápalovými účinkami. Obsahuje aj iridoidy, flavonoidy, triterpénne saponíny, lignany, fenolické kyseliny, kumaríny a sacharidy. Farmaceutická štúdia preukázala, že vývar z koreňa má u myší ochranný účinok proti akútnemu poškodeniu obličiek.

Má horkú chuť a využíva sa pri liečbe tráviacich problémov. Ako liečivá rastlina sa používa od stredoveku. Používa sa aj v likérnictve.

## Referencie

## Iné projekty

Kategória:Vachtovité
Kategória:Najmenej ohrozené druhy
Kategória:Rastliny európskeho významu
Kategória:Rastliny s bielymi kvetmi
Kategória:Flóra na Slovensku
Kategória:Liečivé rastliny
Kategória:Zákonom chránené rastliny na Slovensku
Kategória:Flóra v Grónsku
Kategória:Monotypické rody rastlín
Jiří Urban

**Jiří Urban** môže byť:
* český vydavateľ (17001780), pozri Jiří Urban (vydavateľ)
* český zlatník, šperkár a reštaurátor (* 1954), pozri Jiří Urban (zlatník)
* český heavymetalový gitarista, zakladajúci člen hudobnej skupiny Arakain (* 1959), pozri Jiří Urban (gitarista, 1959)
* český chemik (* 1977), pozri Jiří Urban (chemik)
* český heavymetalový gitarista, zakladajúci člen hudobnej skupiny Dymytry (* 1981), pozri Jiří Urban (gitarista, 1981)
* český historik (* 1981), pozri Jiří Urban (historik)

## Pozri aj
* Urban
* Urban (priezvisko)

## Referencie

Urban, Jiří
Kveta Horváthová

**Kveta Horváthová**, rod. **Kmotorková** (* 18. december 1976, Bánovce nad Bebravou) je slovenská moderátorka, známa najmä z TV Markíza.

V 18. rokoch preukázala svoje moderátorské schopnosti v mládežníckej relácii Crn crn. Profesionálnu kariéru odštartovala ako moderátorka v STV, neskôr sa začala objavovať v TV Markíza. Počas svojho pôsobenia v nej si prešla mnohými reláciami ako Teleráno, Farma, Doma s Markízou a po boku Vila Rozborila moderovala aj tanečnú šou Bailando.

## Filmografia
### Filmy
* 1990: Čo dievčatká nevedia

### TV seriály
* 2018: Kuchyňa

## Hosť
* 1995: Štúdio kontakt
* 1995: Vitajte doma!
* 1995: Crn crn
* 1996: Teleráno
* 1998: Vitajte!
* 2000: Je to možné?
* 2001: Cestoviny
* 2003: Deň otovrených dverí 2003
* 2003: Slávici na ulici
* 2005: Opposite Sex
* 2007: Chilli
* 2007: Zmenáreň
* 2008: Reflex
* 2008: Dámsky magazín STV
* 2011: Let's Silvester 2011
* 2011: Farma
* 2014: Kredenc
* 2015: Šťastné a veselé Vianoce s Markízou
* 2016: Tvoja tvár znie povedome
* 2016: Deň otvorených dverí 2016
* 2018: Deň otvorených dverí 2018
* 2019: OTO 19. ročník

## Referencie

## Externé odkazy
* 
* 

Kategória:Slovenskí televízni moderátori
Kategória:Osobnosti z Bánoviec nad Bebravou
Salzburské rokovania

**Salzburské rokovania** (iné názvy: **salzburské porady**, **salzburský diktát**; ) je označenie samitu delegácie Slovenskej republiky (v počiatočnom zložení Jozef Tiso, Vojtech Tuka, Alexander Mach, Matúš Černák a Ferdinand Ďurčanský) s vrchnými predstaviteľmi nacistického Nemecka, najskôr s ministrom zahraničných vecí Joachimom von Ribbentropom v Salzburgu a následne s kancelárom a vodcom Adolfom Hitlerom v jeho horskom letnom sídle Berghof. Obe stretnutia sa uskutočnili 28. júla 1940. Ich priebeh a výsledky znamenali výrazný nemecký zásah do vnútropolitických pomerov Slovenska, ktorý bol reakciou najmä na oslabenie pronacistického radikálneho krídla Hlinkovej slovenskej ľudovej strany – Strany slovenskej národnej jednoty (HSĽS) na čele s V. Tukom a A. Machom. Výsledkom salzburských rokovaní bola rekonštrukcia vlády (V. Tuka sa stal ministrom zahraničných vecí, A. Mach ministrom vnútra) a politické zmeny na osoh radikálov v HSĽS a v prospech posilnenia nemeckého vplyvu na Slovensku (príchod beráterov ap.).

## Referencie

## Použitá literatúra
* 
* 
* 
* 
* 

## Pozri aj
* zoznam vlád Slovenskej republiky (1939 – 1945)

Kategória:Politika v Slovenskej republike 1939 – 1945
Kategória:Salzburg
Brilantná modrá FCF

**Brilantná modrá FCF** označovaná aj **žiarivá modrá FCF** je modré triarylamínové farbivo. Je známa aj pod E číslom E 133. Je to modrý prášok, ktorý je rozpustný vo vode. Modrá farba je spôsobená tým, že táto zlúčenina pohlcuje najviac svetla vo vlnovej dĺžke okolo 628 nm, a preto odráža viac svetla s vyššou frekvenciou – modré svetlo. Niekedy sa mieša s tartrazínom (E 102) na namiešanie rôznych odtieňov zelenej.

## Výroba
Vyrába sa kondenzáciou kyseliny 2-formylbenzénsulfónovej a vhodného anilínu s následnou oxidáciou.

Zväčša sa pripravuje ako dvojsodná soľ. Existuje taktiež jej dvojamónna, dvojdraselná alebo vápenáta soľ, ktorá sa taktiež môže použiť ako prídavná látka do potravín.

## Využitie
Používa sa na farbenie potravinových výrobkov, ako napríklad cukrová vata, zmrzlina, mliečne produkty, výrobky s čučoriedkovými príchuťami, rôzne sladkosti, nealkoholické aj alkoholické nápoje. Z alkoholických nápojov je to najmä likér modré curacao. Takisto sa týmto farbivom farbia aj kozmetické a hygienické výrobky, ako šampóny, ústne vody (napr. Listerine), mydlá a iné.

Môže sa taktiež použiť na zafarbenie vody, pri skúmaní jej pohybu a distribúcie v pôde.


Vodka and Blue Curacao (with Brilliant Blue FCF).jpg|Vodka s modrým farbivom
Blue smarties.JPG|Lentilky hore boli farbené brilantnou modrou FCF, neskôr toto farbivo vymenili za iné prírodné farbivo (lentilky dole) 


## Zdravie a bezpečnosť
Pri prechode cez tráviacu sústavu sa vstrebáva toto farbivo len veľmi slabo, pričom 95 % sa vylúči v stolici. Z jazyka alebo oholenej kože sa dokáže vstrebať rovno do krvi.

## Referencie

Kategória:Potravinárske farbivá
Kategória:Potravinárske aditíva
Kategória:Anilíny
Kategória:Benzénsulfonáty
133
Kategória:Triarylmetánové farbivá
Pisa (provincia)

**Pisa** () je provincia v talianskom regióne Toskánsko. Hlavným mestom je Pisa.

## Referencie


## Iné projekty



Kategória:Provincie v Taliansku
Thales Watchkeeper WK450

**Watchkeeper** je britské bezposádkové lietadlo, ktoré vyvinula firma Thales a izraelská Elbit Systems. Je postavené na základe izraelského dronu Hermes 450, ktorý prvýkrát vzlietol v roku 1998.

## Vznik a vývoj
Napriek tomu, že projekt Watchkeeper sa začal ešte v roku 2005, vývoj tohto bezpilotného lietadla napredoval veľmi pomaly a sprevádzalo ho mnoho omeškaní. Pôvodné plány hovorili o jeho zaradení do služby v septembri 2010, nakoniec však v apríli toho istého roku došlo ešte len k prvému letu prototypu.

V roku 2007 britská vláda zverejnila, že celý projekt by mal stáť 800 miliónov libier, vrátane 54 sériovo vyrobených lietadiel. Nakoniec však celkové náklady presiahli 1,2 miliardy libier.

Dňa 30. novembra 2018 dosiahli lietadlá Watchkeeper plnú operačnú spôsobilosť.

## Konštrukcia
Pohon tohto bezposádkového lietadla zabezpečuje turbovrtuľový motor Wankel s výkonom 52 koní, ktorý sa nachádza v zadnej časti trupu. Watchkeeper je hornoplošník s priamymi krídlami s rozpätím 10,5 m. Má trup v tvare cigary, ktorý je dlhý 6 m.

V spodnej časti trupu sa nachádza púzdro, ktoré je otočné o 360 stupňov a je v ňom umiestnená elektro-optická a infračervená kamera. Ďalším senzorom je rádiolokátor, schopný sledovať aj pohyblivé pozemné ciele. Watchkeeper nemá integrovanú žiadnu muníciu, čo ho predurčuje hlavne na prieskumné misie.

## Operačné nasadenie
### Intervencia v Afganistane
V septembri 2014 vyslala britská armáda do Afganistanu tri lietadlá Watchkeeper, ktoré tu boli nasadené do polovice októbra. Tieto stroje uskutočňovali v Afganistane až 8 hodinové prieskumné lety a celkovo nalietali 146 hodín.  

## Používatelia
*  Spojené kráľovstvo
: Britská armáda: k februáru 2019 mala 52 lietadiel.

## Špecifikácie
### Hlavné charakteristiky

* Posádka: 0 (ovládané na diaľku 3 osobami)
* Dĺžka: 
* Rozpätie krídel: 
* Maximálna vzletová hmotnosť: 
* Užitočné zaťaženie: 
* Pohonná jednotka: 1 ×  turbovrtuľový motor Wankel s výkonom 52 koní

### Výkony
* Maximálna rýchlosť: /h
* Dolet: 
* Dostup: 
* Výdrž: viac ako 16 hodín

## Pozri aj
*Elbit Hermes 900

## Referencie

Kategória:Bezpilotné vojenské lietadlá
Kategória:Britské prieskumné lietadlá
Potočná ulica (Pezinok)

**Potočná ulica** je ulica v historickom centre mesta Pezinok. Je pešou zónou a je pomenovaná podľa potoka, ktorý v minulosti tiekol cez túto ulicu, ale neskôr bol odklonený mimo centra mesta okolo sídliska Starý dvor.

Na čísle 2 sa nachádza evanjelický farský úrad.

Na čísle 2/A sa nachádza vinohradnícky dom, v ktorom dnes sídli turecká reštaurácia s predajom kebabu.

Na čísle 5 sa nachádza Galéria Prokop, ktorá je múzeom diel akademického sochára Štefana Prokopa.

Na súpisnom čísle 194 sa nachádza evanjelický kostol augsburského vyznania.

## Referencie

Kategória:Ulice v Pezinku
Limbašská cesta

náhľad|„Grinavský topoľ“ v roku 2024

**Limbašská cesta** je ulica v Pezinku v historickej mestskej časti Grinava. Je pomenovaná podľa svojho smeru do obce Limbach.

Na čísle 2 sa nachádza Vinohradnícko-vinárske družstvo podielníkov.

Na čísle 3 sa nachádza Smylovsko-pálfiovská kúria s priľahlými budovami. Budovy a areál sú opustené a podliehajú vandalizmu.

Na čísle 7 sa nachádzajú bývalé sklady civilnej ochrany, ktoré sú v súčasnosti opustené a zničené vandalizmom.

Na čísle 9 sa nachádza Strapákov mlyn a v jeho blízkosti sa nachádza chránený strom S 499 – 36,9 metrov vysoký topoľ čierny s názvom „Grinavský topoľ“.

Medzi obytnou lokalitou Za panskou záhradou a Strapakovým mlynom sa v súčasnosti buduje obytný komplex Zelené Nivy Pezinok.

## Referencie

Kategória:Ulice v Pezinku
Kategória:Grinava
Monza e Brianza (provincia)

**Monza e Brianza** je provincia v talianskom regióne Lombardsko. Hlavným mestom je Monza.

## Referencie


## Iné projekty

Kategória:Provincia Monza e Brianza

Kategória:Provincie v Taliansku
Aktuality.sk

**Aktuality.sk** je slovenský spravodajský portál, ktorý sa venuje aktuálnym témam, investigatívnej žurnalistike, politike, ekonomike a lifestyle témam. 

Aktuality.sk  sú od augusta 2023 najnavštevovanejším spravodajským webom na Slovensku, ktoré vlastní švajčiarska mediálna spoločnosť Ringier AG. Redakcia sídli v Bratislave.

Súčasťou webu sú aj subdomény pre značky Šport.sk, Diva.sk, Najmama.sk, Živé.sk, Herná zóna, Recepty.sk, Dobrúchuť.sk a Slovník.sk.

## História
Aktuality.sk založil v roku 2005 v Žiline Milan Dubec. V roku 2008 sa šéfredaktorom stal Peter Bárdy. V roku 2010 sa stali súčasťou spoločného podniku Ringier Axel Springer Media AG.

V roku 2015 Aktuality.sk založili tím investigatívnych novinárov. Jeho súčasťou boli viacnásobne ocenený novinár Marek Vagovič, Ján Kuciak, Ján Petrovič, Annamária Dömeová a Veronika Šmiralová.

Ján a jeho snúbenica Martina Kušnírová boli zavraždení 21. februára 2018 vo svojom dome vo Veľkej Mači. Išlo o prvú cielenú vraždu novinára v slovenskej histórii. Motívom bolo jeho vyšetrovanie daňových podvodov na Slovensku.

28. februára 2018 Aktuality.sk uverejnili posledný neúplný Kuciakov článok, ktorý sa týkal spolupráce tajomníka Národnej rady SR Viliama Jasaňa a bývalej modelky a osobnej asistentky premiéra Roberta Fica Márie Troškovej s talianskou mafiou. Za tieto investigatívy získali Aktuality.sk 39. ročník medzinárodnej novinárskej ceny Ischia.

Po vražde spravodajský web rozšíril svoju pôsobnosť v oblasti investigatívnej žurnalistiky a politických komentárov. Na počesť pamiatky nebohého novinára Jána Kuciaka a jeho snúbenice Martiny odkazuje na #AllForJan.

Koncom roka 2018 Aktuality.sk spustili projekt PLUS, ktorý je postavený na komunitnej podpore nezávislej žurnalistiky. Redakčný obsah zostal otvorený a prístupný všetkým čitateľom.

V roku 2021 Ringier opätovne získal všetky podiely Axel Springer v slovenských spoločnostiach, vrátane Aktuality.sk. Ringier teraz prevádzkuje Aktuality.sk prostredníctvom svojej miestnej dcérskej spoločnosti Ringier Slovakia Media.

V septembri 2022 Aktuality.sk spustili službu „Aktuality Navyše", v rámci ktorej si čitatelia môžu zaplatiť predplatné a dostávať exkluzívny obsah. Väčšina obsahu však zostáva naďalej voľne dostupná.

## Online médiá
Aktuality.sk sú podľa Similarwebu najnavštevovanejším spravodajským webom na Slovensku.

V roku 2017 značka spustila mobilné aplikácie pre iOS aj Android s audio prehrávačom pre články.

Aktuality.sk sa podieľajú aj na tvorbe viacerých podcastov ako *Aktuality Nahlas*, *Ráno Nahlas*, *Bárdy & Káčer* a ďalšie. Poslucháčsky obľúbená a viackrát ocenená je internetová relácia *[[Ťažký týždeň]]* s Jakubom Gulíkom, v ktorej sa komentuje aktuálne politické aj nepolitické dianie na Slovensku.

## Ocenenie
Aktuality.sk a ich novinári získali množstvo ocenení vrátane:

* Axel-Springer-Preis (2018)
* *Medzinárodná novinárska cena Premio Ischia* (2018)

## Šéfredaktori
Šéfredaktor: Peter Bárdy – 2008 – súčasnosť

## Referencie

## Externé odkazy
* Internetové stránky portálu

Kategória:Slovenské webové periodiká
Kategória:Slovenské webové portály
91st Academy Awards

**91st Academy Awards**, ľudovo **91. udeľovanie Oscarov**, je ceremónia, na ktorej boli ocenené najlepšie filmy za rok 2018. Uskutočnila sa 24. februára 2019 v divadle Dolby Theatre v Hollywoode, Los Angeles, Kalifornia. Ceremoniál vysielala v USA stanica ABC.

## Nominanti

### Hlavní nominanti

### Ostatné nominácie

## Referencie

## Zdroj

* style.hnonline.sk



Kategória:Oscar
Kategória:2019 v USA
Július Nemčík

**Július „Julo“ Nemčík** (* 12. november 1909, Lipníky – † 7. január 1986, Bratislava) bol slovenský maliar .

Vyškolený stolár sa venoval maľovaniu ako záľube. Prvé poučenie dostal od Ernesta Rákosiho a Mikuláša Jordána v Prešove. V štúdiách pokračoval na Akadémii výtvarného umenia v Prahe u prof. Loukotu v rokoch 1936–1942. V rokoch 1942-1945 žil striedavo v Prešove a v Prahe. V roku 1945 sa usadil v Košiciach, kde vyvinul čulú organizačnú činnosť. Bol jedným z iniciátorov založenia spolku Svojina. V roku 1948 študoval umenie v Paríži. Po vojne sa zoznámil so svojou neskoršou družkou a maliarkou Editou Spannerovou. V roku 1954 sa natrvalo presťahoval do Bratislavy. V roku 1942 vystavoval v galérii v Prešove, neskôr tiež v roku 1960 spolu s E. Spannerovou. V roku 1946 vystavoval spolu s Milošom Alexanderom Bazovským v Ružomberku. Ako umelec bol predstaviteľ „generácie 1909“, ktorá bola zasiahnutá udalosťami druhej svetovej vojny a SNP, sám Nemčík venoval sériu obrazov kapitánovi Jánovi Nálepkovi. Napriek tomu, že štúdium absolvoval prevažne vo figurálnom zameraní, nachádzame u neho tiahnutie ku krajinomaľbe. V jeho prácach je cítiť Majerníkov štetcový rukopis, ktorý mu bol v istom zmysle vzorom. Za svoju tvorbu získal v roku 1959 titul Zaslúžilý umelec, v roku 1970 štátne vyznamenanie a v roku 1973 mu bol udelený titul Národný umelec. V lete 2009 si mesto Prešov uctilo tohto umelca a to tak, že pomenovalo po ňom ulicu: Nemčíková ulica.

## Externé odkazy
* Július Nemčík na Abart
* Životopis

## Zdroj

Kategória:Slovenskí maliari
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Osobnosti z Lipník
Lysistratos zo Sikyónu

**Lysistratos** (*Lysistratos*) bol grécky sochár v 4. storočí pred Kr.                                       
 
Lysistratos, brat sochárskeho majstra Lysippa zo Sikyónu, bol činný v 4. storočí pred Kr. Rímsky spisovateľ Plínius jeho tvorbu datuje do obdobia 113. olympiády (t. j. do rokov 328 až 324 pred Kr.) a uvádza tiež, že bol prvý sochár, ktorý odlieval sadrové sochy (táto technika slúžila najmä k rozširovaniu obľúbených sochárskych diel): „*Avšak podobu ľudskú sadrovým odtlačkom samotnej tváre vytvoril prvý zo všetkých a začal ju upravovať pomocou vosku, ktorý vlial do sadrovej formy, sikyonský Lysistratos, brat Lysippa. Tiež vynašiel aj výrobu odliatkov sôch...*“  
 
## Referencie a bibliografia

 

Kategória:Sochári starovekého Grécka
Ďumbierska ulica (Banská Bystrica)

**Ďumbierska ulica** je ulica v Banskej Bystrici, mestskej časti Rudlová. Spája sa s ulicami Rudlovská cesta, Sásovská cesta, Beskydská, Gerlachovská, Pod cintorínom, Chalabenecká, Dedinská a Rudohorská. Ulica bola pomenovaná po vrchu Ďumbier. Nachádzajú sa tu 3 autobusové zastávky: Ďumbierska ZŠ, Ďumbierska SZŠ a Ďumbierska, ku ktorým premávajú autobusy banskobystrickej MHD číslo 20,21,22,23,29,80. K zastávkam Ďumbierska a Ďumbierska ZŠ premáva aj autobus č. 100.

## Budovy a inštitúcie

* Ďumbierska 1 - inštitút matematiky a informatiky matematického ústavu SAV
* Ďumbierska 15 - špeciálna základná škola
* Ďumbierska 17 - základná škola

## Referencie


Kategória:Ulice v Banskej Bystrici
Kategória:Sásová
Mladoboleslavská ulica

**Mladoboleslavská ulica** (v minulosti *Sládkovičova ulica*) je ulica v historickom centre mesta Pezinok. Nachádza sa tu starý bytový blokový dom postavený v druhej polovici päťdesiatych rokov, Pomník osloboditeľov s hrobom neznámeho ruského vojaka a v zámockom parku sa pred zámkom nachádza Pomník padlým hrdinom Slovenského národného povstania. Je pomenovaná po meste Mladá Boleslav, ktoré je partnerským mestom mesta Pezinok.

Dňa 23. mája 2024 bol otvorený zrekonštruovaný kruhový objazd Kupeckého–Št. Polkorába–Holubyho s tématikou včiel a medu.

Na čísle 1 sa v minulosti nachádzalo mestské kúpalisko s Atlas klubom, ale bolo zrušené, a potom sa tu plánovala výstavba administratívnej budovy, z ktorej bola postavená len kostra budovy. Neskôr sa objavil projekt postaviť na tomto mieste bytový dom, ktorý sa aj zrealizoval.

Na čísle 3 v zámockom parku sa nachádza budova Centra voľného času.

Na čísle 5 sa nachádza Pezinský zámok.

Na čísle 7 sa nachádza požiarna zbrojnica dobrovoľného hasičského zboru Pezinok-mesto.

Na čísle 9 sa v minulosti nachádzal Konečných dom, ktorý nahradil polyfunkčný objekt.

## Referencie

Kategória:Ulice v Pezinku
Kučišdorfská dolina

**Kučišdorfská dolina** je ulica, lokalita a rekreačná oblasť mesta Pezinok pri historickej mestskej časti Cajla. Nachádza sa v pohorí Malé Karpaty, v blízkosti Kučišdorfskej priehrady a je pomenovaná podľa doliny, v ktorej sa nachádza. Nachádzajú sa tu chaty. Na čísle 3 sa v minulosti nachádzal hotel a na čísle 6 sa nachádza dom seniorov.

Kategória:Ulice v Pezinku
Golianova ulica (Banská Bystrica)

**Golianova ulica** je ulica v banskobystrickej  v mestskej časti Uhlisko, na rovnomennom sídlisku. Spája sa s ulicami Cesta k Smrečine, Bellušova, Mičinská cesta, Na uhlisku, Družstevná, Jesenského, Na Starej tehelni a 9.mája. Cez most prechádza ponad rieku Hron. Ulica nesie meno po Jánovi Golianovi, slovenskom generálovi a organizátorovi SNP.

## Blízke ulice
V blízkosti Golianovej ulice sa nachádzajú tieto ulice:
* 9. mája
* Bellušova ulica
* Cesta k Smrečine
* Družstevná ulica
* Jesenského ulica
* Mičinská cesta
* Na Starej tehelni
* Na Uhlisku
* Viestova ulica

## Budovy, miesta a inštitúcie
* Golianova 1 – vchod do predajne COOP Jednota, aj keď samotný obchod leží na adrese Mičinská cesta 8
* Golianova 8 – základná škola

## Galéria

Golianova ulica bb mapa.jpg|Mapa Golianovej (vyznačená červenou) a blízkeho okolia
COOP jednota-BB-Golianova ulica.jpg|Predajna COOP Jednoty - vchod cez Golianovu
ZS Golianova 8.jpg|Základná škola Golianova 8


## Referencie

Kategória:Ulice v Banskej Bystrici
Kategória:Uhlisko (Banská Bystrica)
Lysistratos (sochár)

**Lysistratos** (*Lysistratos*) bol grécky sochár v 4. storočí pred Kr.                                      
 
Lysistratos, grécky sochár z Atén, tvoril v 4. storočí pred Kr. Známy je jeho autorský podpis na vápencovom podstavci (o rozmeroch 40 x 109 x 96 cm) zo sochy objavený v archeologickej lokalite *Pyri* neďaleko boiótskych Téb.

::- text v starogréčtine

Tento podstavec bol podľa značne poškodeného nápisu, datovaného do roku 316 pred Kr., zrejme základňou sochy bohyne Atény, ktorá bola venovanou agalmou (*agalma* je výraz pre sochu, hlavne pre sochu zasvätenú božstvu) od niekoľkých významných občanov. Je umiestnený v Archeologickom múzeu v Tébach pod inventárnym číslom 249.
 
Signatúra Lysistrata je vytesaná aj na podstavci zo sochy Atény *Longatis* objaveného v boiótskej obci Tanagra. Lysistratos je tu ale uvedený ako sochár z Téb. Nápisy na oboch podstavcoch sú na základe epigrafického a prosopografického skúmania datované do 2. polovice 4. stor. pred Kr., preto je možné, že v oboch prípadoch tu ide o toho istého umelca (možno zmenil občianstvo), alebo o iného sochára s identickým menom (toto meno bolo dosť frekventované).
  
## Referencie a bibliografia

 
Kategória:Sochári starovekého Grécka
Potkanec útesový

**Potkanec útesový** (lat. *Melomys rubicola*) bol druh potkanca, ktorý sa endemitne vyskytoval na malom ostrove Bramble Cay o rozlohe 45 ha v Torresovom prielive. 

Potkanec meral 14,8 až 16,5 cm bez chvosta, ktorý meral 14,5 až 18,5 cm. Hmotnost činila 78 až 164 g. Druh vyhynul následkom opakovaného zaplavovania ostrova stúpajúcou hladinou mora a následnom úbytku vegetácie na ostrove. Posledné pozorovanie pochádza z roku 2009, rozsiahly prieskum ostrova z rokov 2011 a 2014, pri ktorom boli využívané aj pasce a fotopasce, nepriniesol výsledky.

Vláda štátu Queensland označila druh za vyhynutý v roku 2016, 18. februára 2019 tento záver uviedla aj austrálska vláda. Potkanec útesový je považovaný za prvý druh cicavca, ktorý vyhynul následkom súčasného globálneho otepľovania.

## Referencie

## Iné projekty

Kategória:Myšovité
Kategória:Vymreté cicavce podľa IUCN